भूकंप से हिली हिमाचल की धरती, देर रात मणिपुर में भी लगे हल्के झटके
Earthquake देश के उत्तर और पूर्वी हिस्से गुरुवार देर रात भूकंप के झटकों से हिल गए। नेशनल सेंटर फॉर सीस्मोलॉजी (एनसीएस) के अनुसार कल रात हिमाचल प्रदेश में भूकंप के झटके महसूस हुए।
देश के उत्तर और पूर्वी हिस्से गुरुवार देर रात भूकंप के झटकों से हिल गए। नेशनल सेंटर फॉर सीस्मोलॉजी (एनसीएस) के अनुसार कल रात हिमाचल प्रदेश में भूकंप के झटके महसूस हुए। उसके थोड़ी देर बार मणिपुर में भी भूकंप आया। फिलहाल दोनों ही स्थानों से किसी प्रकार के जानमाल के नुकसान की खबर नहीं है। नेशनल सेंटर फॉर सीस्मोलॉजी (एनसीएस) के अनुसार हिमाचल प्रदेश के लाहौल और स्पीति में भूकंप के झटके महसूस हुए। ये झटके रात करीब 2.43 मिनट पर आए। रिक्टर पैमाने पर भूकंप की तीव्रता 3.3 मापी गई। इसी के कुछ देर बाद ही मणिपुर के कामगोंग में भी भूकंप के झटके महसूस हुए। नेशनल सेंटर फॉर सीस्मोलॉजी (एनसीएस) के अनुसार ये झटके सुबह 3:12 बजे महसूस हुए। रिक्टर पैमाने पर भूकंप की तीव्रता 3.4 मापी गई। 